
COMUNICAT DE PRESĂ
19 IULIE 2013
Comitetul de Reglementare al Autorităţii  Naţionale de Reglementare în Domeniul Energiei a aprobat în şedinţa de astăzi, 19 iulie 2013, un set de documente importante pentru dezvoltarea pieţelor concurenţiale de energie electrică şi gaze naturale:
· Pentru prima dată în România, legislaţia secundară emisă de ANRE permite tranzacţionarea gazelor naturale în sistem bursier.

· Astfel, pentru piaţa gazelor naturale au fost aprobate:
· Regulamentul privind cadrul organizat de tranzacţionare pe piaţa centralizată de gaze naturale administrată de Operatorul Pieţei de Energie Electrică şi Gaze Naturale “OPCOM” S.A.

· Regulamentul privind cadrul organizat de tranzacţionare pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) S.A.
· Licenţa de administrare a pieţei centralizate solicitată de către Operatorul Pieţei de Energie Electrică şi Gaze Naturale “OPCOM” S.A.
· Licenţa de administrare a pieţei centralizate solicitată de către Societatea Bursa Română de Mărfuri (Romanian Commodities Exchange) S.A.

· Pentru piaţa de tranzacţionare a certificatelor verzi au fost completate cu prevederi din OUG 57/2013 şi aprobate:
· Ordinul ANRE nr. 42/2011 privind Regulamentul de acreditare a producătorilor de energie electrică din surse regenerabile de energie pentru aplicarea sistemului de promovare prin certificate verzi;
· Ordinul ANRE nr. 43/2011 privind Regulamentul de emitere a certificatelor verzi;
· Ordinul ANRE nr. 44/2011 privind Regulamentul de organizare şi funcţionare a pieţei de certificate verzi;
· Prin aplicarea unor prevederi din Ordonanţa de urgenţă nr.  57/2013, ANRE a recalculat cota estimată de achiziţie de certificate verzi pentru anul 2013. Aceasta a fost diminuată de la 0.2117 certificate verzi / MWh la 0.191 certificate verzi /MWh şi urmează a fi aplicată de către toţi furnizorii de energie electrică începând cu data de 01.07.2013.
· Efectul diminuării cotei de certificate verzi se va resimţi în valoarea facturii de energie electrică la consumatorii finali, ponderea certificatelor verzi reducându-se de la 0.051 lei/KWh la 0.034 lei KWh 
· Pentru a stopa procedura de infrigement demarată împotriva României de către Comisia Europeană, ANRE a emis astăzi  Ordinul 54/2013 prin care s-au corelat prevederile legislaţiei interne cu cele ale legislaţiei europene (Regulamentul 714/2009) în ceea ce priveşte tranzacţiile transfrontaliere, renunţându-se la plata componentelor tarifului de transport pentru tranzacţiile de import-export.

